อ.ยักษ์ เอาใจชาวเกษตรกร เชิญร่วมงานมหกรรมเกษตรอินทรีย์ 27-28 เม.ย.นี้
อ.ยักษ์ เตรียมจัดงาน เกษตรอินทรีย์ ดินดี วิถีไทย อาหารปลอดภัย สู่การเกษตรยั่งยืน 27 - 28 เม.ย.ที่ศูนย์วิจัยการอนุรักษ์ดินและน้ำ โคราช พร้อมนำกิจกรรม นิทรรศการ ให้ความรู้แก่เกษตรกร โดยแบ่งงานออกเป็น 2 ส่วน คือ งานวิ่ง CESRA Country Road Run และงานมหกรรมเกษตรอินทรีย์,เมื่อวันที่ 18 เม.ย.62 เวลา 10.00 น. ที่กรมพัฒนาที่ดิน นายวิวัฒน์ ศัลยกำธร รมช.เกษตรและสหกรณ์ เป็นประธานในงานแถลงข่าวการจัดงานมหกรรมเกษตรอินทรีย์ เกษตรอินทรีย์ ดินดี วิถีไทย อาหารปลอดภัย สู่การเกษตรยั่งยืน ซึ่งจะจัดขึ้นระหว่างวันที่ 27 – 28 เม.ย.นี้ ณ ศูนย์วิจัยการอนุรักษ์ดินและน้ำ อำเภอปากช่อง จังหวัดนครราชสีมา โดยมีผู้เข้าร่วมงานแถลงข่าวครั้งนี้ประกอบด้วย น.ส.ภัทราภรณ์ โสเจยยะ รองอธิบดีกรมพัฒนาที่ดินด้านบริหาร พล.อ.ธนศักดิ์ เก่งถนอมม้า ประธานคณะทำงาน รมช.เกษตรและสหกรณ์ รองปลัดฯ เกษตรและสหกรณ์ ผู้เชี่ยวชาญฯ, ,นายวิวัฒน์ กล่าวถึงนโยบายการขับเคลื่อนเกษตรอินทรีย์แห่งชาติ มีเป้าหมายที่จะเพิ่มพื้นที่เกษตรอินทรีย์ในปี 2564 ไม่น้อยกว่า 600,000 ไร่ เพิ่มสัดส่วน ตลาดสินค้าเกษตรอินทรีย์ในประเทศ ร้อยละ 40 และตลาดต่างประเทศ ร้อยละ 60 รวมทั้งยกระดับกลุ่มเกษตรอินทรีย์วิถีพื้นบ้านเพิ่มขึ้น ให้ความสำคัญกับกลุ่มเกษตรอินทรีย์ที่มีความพร้อมเป็นผู้นำต้นแบบในการดำเนินการเพื่อให้มีอาหารปลอดภัยและได้มาตรฐาน ทั้งนี้ให้ยึดการทำงานเชิงพื้นที่เป็นหลัก โดยมีพื้นที่ 7 แห่งเป็นเป้าหมาย ได้แก่ 1. พื้นที่ที่ใกล้โรงพยาบาล 2. พื้นที่ที่ใกล้โรงเรียน 3. พื้นที่ที่ใกล้โรงแรม 4. พื้นที่ คทช. 5. พื้นที่ ส.ป.ก. 6. พื้นที่ของภาคเอกชนที่ร่วมมือกับกลุ่มเกษตรกรทำเกษตรอินทรีย์และ 7. พื้นที่อื่นๆ ที่แต่ละจังหวัดกำหนดเอง เป็นพื้นที่ที่เกษตรกรมีความพร้อมทำเกษตรอินทรีย์และให้บูรณาการพื้นที่เป้าหมายร่วมกันในพื้นที่ , ,ทั้งนี้ น.ส.ภัทราภรณ์ โสเจยยะ รองอธิบดีกรมพัฒนาที่ดินด้านบริหาร กล่าวถึงวัตถุประสงค์ของการจัดงานครั้งนี้ว่าเพื่อเป็นการสร้างโอกาสให้เกษตรกรได้แลกเปลี่ยนองค์ความรู้ในด้านการผลิต การแปรรูป และการตลาด เพื่อขยายผลและผลักดันนโยบายด้านการทำเกษตรอินทรีย์ สร้างโอกาสให้เกษตรกร ผู้บริโภค และประชาชนทั่วไปได้มีความรู้ความเข้าใจเรื่องเกษตรอินทรีย์ สร้างความตระหนักถึงเรื่องการผลิต การบริโภค ผลผลิตจากเกษตรอินทรีย์ รวมทั้งให้ผู้ร่วมงานทั้งเจ้าหน้าที่ของรัฐ เกษตรกร ผู้บริโภค องค์การภาครัฐและเอกชน ได้ร่วมวางแผนการดำเนินงานขับเคลื่อนเกษตรอินทรีย์และด้านอื่นๆ ที่เกี่ยวข้อง โดยงานจะแบ่งงานออกเป็น 2 ส่วนด้วยกัน คือ งานวิ่ง CESRA Country Road Run และงานมหกรรมเกษตรอินทรีย์,เกษตรอินทรีย์ ดินดีวิถีไทย อาหารปลอดภัย สู่การเกษตรยั่งยืน โดยภายในงานมีกิจกรรมหลากหลาย มีสิ่งที่น่าสนใจรองรับอยู่ มีนิทรรศการที่ให้ความรู้เกษตรอินทรีย์ นิทรรศการมีชีวิตการจำลองศูนย์การศึกษาพัฒนาอันเนื่องมาจากพระราชดำริ มีการบรรยาย เสวนาแลกเปลี่ยนเรียนรู้เรื่องการทำเกษตรอินทรีย์ และมีเกษตรกรนำผลผลิตเกษตรอินทรีย์มาจำหน่ายภายในงานด้วย และกรมพัฒนาที่ดิน ทั้งยังมีการแจกจ่ายผลิตภัณฑ์สารเร่ง พด. ให้กับผู้มาร่วมงานด้วย จึงขอเชิญชวนเข้าร่วมชมความงามของทุ่งปอเทืองสีเหลืองอร่าม ธรรมชาติของวิวเขา แวะชิม ชม ช็อป ผลิตภัณฑ์อินทรีย์ที่ดีต่อสุขภาพ ซึ่งงานจะมีขึ้นระหว่างวันที่ 27 – 28 เม.ย. ณ ศูนย์วิจัยการอนุรักษ์ดินและน้ำ อำเภอปากช่อง จังหวัดนครราชสีมา,ด้านพล.อ.ธนศักดิ์ เก่งถนอมม้า ประธานคณะทำงานรมช.เกษตรฯ ได้ประชาสัมพันธ์ว่า ขอเชิญชวนเข้าร่วมงานวิ่งบนแผ่นดินของพ่อ ชมสวนศาสตร์พระราชา การจัดรูปที่ดินทำกิน โคกหนองนาโมเดล ในวันที่ 28 เม.ย. ซึ่งถือเป็นการประชาสัมพันธ์ศูนย์ความเป็นเลิศด้านวิจัยดินแห่งภูมิภาคเอเชีย (Center of Excellence for Soil Research in Asia) หรือ CESRA โดยเงินรายได้จากการจัดวิ่ง CESRA COUNTRY ROAD RUN เพื่อสนับสนุนการดำเนินงานของสมาคมดินโลก สำหรับผู้ที่สนใจสมัครร่วมวิ่งตั้งแต่วันนี้จนถึงวันที่ 28 เม.ย. หรือติดต่อสอบถามรายละเอียดได้ที่ สมาคมดินโลก 062-2345-4122 หรือสมัครภายในงานวันที่ 27 เม.ย. ณ ศูนย์วิจัยการอนุรักษ์ดินและน้ำ อำเภอปากช่อง จังหวัดนครราชสีมา.
อ.ยักษ์ เตรียมจัดงานเกษตรอินทรีย์ ดินดี วิถีไทย อาหารปลอดภัย สู่การเกษตรยั่งยืน 27 - 28 เม.ย.ที่ศูนย์วิจัยการอนุรักษ์ดินและน้ำ โคราช พร้อมนำกิจกรรม นิทรรศการ ให้ความรู้แก่เกษตรกร 
อ.ยักษ์,วิวัฒน์ ศัลยกำธร,งานเกษตรอินทรีย์,มหกรรมเกษตร,ศูนย์วิจัยการอนุรักษ์ดินและน้ำ,ข่าวทั่วไป